[pic] | AZ EURÓPAI KÖZÖSSÉGEK BIZOTTSÁGA |

Brüsszel, 31.5.2006

COM(2006) 242 végleges

Javaslat

A TANÁCS RENDELETE

a környezetben tartósan megmaradó szerves szennyező anyagokról és a 79/117/EGK irányelv módosításáról szóló 850/2004/EK európai parlamenti és tanácsi rendelet IV. mellékletének módosításáról

(előterjesztő: a Bizottság)

INDOKOLÁS

A környezetben tartósan megmaradó szerves szennyező anyagokról szóló 850/2004/EK rendelet 7. cikke (4) bekezdésének a) pontja úgy rendelkezik, hogy a IV. mellékletben felsorolt anyagok jelenléte a hulladékban nem érheti el azon koncentráció-határértékeket, amelyeket a 17. cikk (2) bekezdésében említett eljárással összhangban 2005. december 31-ig meg kell állapítani.. A 17. cikk (1) bekezdésével összhangban a Bizottságot a 75/442/EGK irányelv 18. cikkével létrehozott bizottság segíti az e rendelet hatálya alá tartozó hulladékok ügyében.

A Bizottság ennek megfelelően 2006. január 25-én szavazás céljából rendelettervezetet nyújtott be a hulladékokról szóló, 75/442/EGK irányelv 18. cikkével létrehozott bizottsághoz. A rendelettervezet nem kapott minősített többséget.

Ebből következően az 1999/468/EK határozat 5. cikkében rögzített eljárásnak megfelelően tanácsi rendeletjavaslat kerül benyújtásra a Tanácshoz. Amennyiben a Tanács a javaslat beterjesztésének időpontjától számított három hónapon belül nem dönt, a javasolt intézkedéseket a Bizottság fogadja el.

A 2004/850/EK rendelet 7. cikkének (6) bekezdésével és 14. cikkének (3) bekezdésével összhangban a Bizottságnak szándékában állt intézkedés elfogadását javasolni a más módon kezelendő olyan hulladékok szilárddá tételéről is, amelyekben a PCDD/PCDF koncentrációja nagyobb, mint 1 μg/kg, de a 15 μg/kg-os „kis koncentráció” határérték alatt van. Ez a kiegészítő intézkedés a PCDD/PCDF-re vonatkozó „kis koncentráció” határérték elfogadásától függ. Mivel a PCDD/PCDF „kis koncentráció” határértékéről szóló rendelettervezet nem kapott minősített többséget, a kiegészítő intézkedés önmagában értelmetlen lenne és ezért még nem bocsátották szavazásra.

Javaslat

A TANÁCS RENDELETE

a környezetben tartósan megmaradó szerves szennyező anyagokról és a 79/117/EGK irányelv módosításáról szóló 850/2004/EK európai parlamenti és tanácsi rendelet IV. mellékletének módosításáról

(EGT-vonatkozású szöveg)

AZ EURÓPAI UNIÓ TANÁCSA,

tekintettel az Európai Közösséget létrehozó Szerződésre,

tekintettel a környezetben tartósan megmaradó szerves szennyező anyagokról és a 79/117/EGK irányelv módosításáról szóló, 2004. április 29-i 850/2004/EK európai parlamenti és tanácsi rendeletre[1] és különösen annak 7. cikke (4) bekezdésének a) pontjára és 14. cikke (3) bekezdésére,

mivel:

(1) A Bizottság megvizsgálta a 850/2004/EK rendelet hulladékkal kapcsolatos rendelkezéseinek végrehajtását.

(2) A IV. mellékletben javasolt koncentráció-határértékek a legalkalmasabbak a magas szintű védelem biztosítására a környezetben tartósan megmaradó szerves szennyező anyagok lebontása és visszafordíthatatlan átalakulása tekintetében.

(3) A toxafén esetében – ami több mint 670 anyag keveréke – nincs általánosan elfogadott és releváns analitikai módszer az összkoncentráció meghatározására. A fenti vizsgálat során azonban nem találtak toxafénből álló, toxafént tartalmazó vagy toxafénnel szennyezett hulladékállományt az Európai Unióban. Ezenkívül a vizsgálat kimutatta, hogy valahányszor a környezetben tartósan megmaradó szerves peszticidszennyeződést mutattak ki hulladékokban, a koncentrációjuk a javasolt koncentráció-határértékekhez képest általában nagy volt. Egyelőre a toxafén meghatározására rendelkezésre álló analitikai módszerek kielégítőnek tekinthetők e rendelet céljaira.

(4) A poliklórozott dibenzo-p-dioxinok és dibenzo-furánok (PCDF/PCDD) koncentráció-határértéke toxicitási egyenértékként (TEQ) van kifejezve, az Egészségügyi Világszervezet által 1998-ban megállapított toxicitási egyenérték-tényezők (TEF) segítségével. A dioxinszerű PCB-kről rendelkezésre álló adatok nem elegendőek ahhoz, hogy ezekre a vegyületekre toxicitási egyenértéket határozzanak meg.

(5) A hexaklór-ciklohexán (HCH) különféle izomerek technikai keverékének a neve. Teljes körű elemzésük nem lenne célravezető. Toxikológiai szempontból csak az alfa-, béta- és gamma-HCH-nak van jelentősége. A koncentráció-határérték ezért kizárólag csak ezekre vonatkozik. Az ennek a vegyületosztálynak az elemzéséhez használatos legtöbb forgalmazott analitikai keverékstandard csak ezeknek az izomereknek a meghatározására alkalmas.

(6) A 850/2004/EK rendeletet ezért a fentieknek megfelelően módosítani kell.

(7) A 850/2004/EK rendelet 17. cikkének (1) bekezdése értelmében létrehozott bizottság a rendelet 17. cikke (2) bekezdésében előírt eljárásnak megfelelő, 2006. január 25-én zajlott konzultációt követően nem nyilvánított véleményt a bizottsági rendelettervezetben előírt intézkedésekről,

ELFOGADTA EZT A RENDELETET:

1. cikk

A 850/2004/EK rendelet IV. melléklete helyébe e rendelet mellékletének szövege lép.

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

MELLÉKLET

A 850/2004/EK rendelet IV. melléklete helyébe a következő szöveg lép:

IV. MELLÉKLET

„A 7. CIKKBEN ELŐÍRT HULLADÉKGAZDÁLKODÁSI RENDELKEZÉSEK HATÁLYA ALÁ TARTOZÓ

ANYAGOK JEGYZÉKE

ANYAG | CAS-szám | EK nyilvántartási szám | A 7. CIKK (4) BEKEZDÉSÉNEK a) PONTJÁBAN EMLÍTETT KONCENTRÁCIÓ-HATÁRÉRTÉK |

Aldrin: | 309-00-2 | 206-215-8 | 50 mg/kg |

Klórdán: | 57-74-9 | 200-349-0 | 50 mg/kg |

Dieldrin: | 60-57-1 | 200-484-5 | 50 mg/kg |

Endrin: | 72-20-8 | 200-775-7 | 50 mg/kg |

Heptaklór: | 76-44-8 | 200-962-3 | 50 mg/kg |

Hexaklór-benzol: | 118-74-1 | 200-273-9 | 50 mg/kg |

Mirex: | 2385-85-5 | 219-196-6 | 50 mg/kg |

Toxafén: | 8001-35-2 | 232-283-3 | 50 mg/kg |

Poliklórozott bifenilek (PCB): | 1336-36-3 és mások | 215-648-1 | 50 mg/kg* |

DDT 1,1,1-triklór-2,2-bisz(4-klórfenil) etán): | 50-29-3 | 200-024-3 | 50 mg/kg |

Klórdekon: | 143-50-0 | 205-601-3 | 50 mg/kg |

Poliklórozott dibenzo-p-dioxinok és dibenzofuránok (PCDD/PCDF) | 15 μg/kg** |

Alfa-, béta-, és gamma-HCH-k összesen: | 58-89-9, 319-84-6, 319-85-7 | 206-270-8, 206-271-3 és 200-401-2 | 50 mg/kg |

Hexabróm-bifenil: | 36355-01-8 | 252-994-2 | 50 mg/kg |

* Adott esetben az EN 12776-1 és az EN 12766-2 európai szabványokban meghatározott számítási módszert kell használni.

** A határérték kiszámítása PCDD-ként és PCDF-ként történt a következő toxicitási egyenérték-tényezők (TEF) szerint:

PCDD | TEF |

2,3,7,8-TeCDD | 1 |

1,2,3,7,8 – PeCDD | 1 |

1,2,3,4,7,8 - HxCDD | 0,1 |

1,2,3,6,7,8 - HxCDD | 0,1 |

1,2,3,7,8,9 - HxCDD | 0,1 |

1,2,3,4,6,7,8 - HpCDD | 0,01 |

OCDD | 0,0001 |

PCDF |

2,3,7,8-TeCDF | 0,1 |

1,2,3,7,8 - PeCDF | 0,05 |

2,3,4,7,8 - PeCDF | 0,5 |

1,2,3,4,7,8 - HxCDF | 0,1 |

1,2,3,6,7,8 - HxCDF | 0,1 |

1,2,3,7,8,9 - HxCDF | 0,1 |

2,3,4,6,7,8 - HxCDF | 0,1 |

1,2,3,4,6,7,8 - HpCDF | 0,01 |

1,2,3,4,7,8,9 - HpCDF | 0,01 |

OCDF | 0,0001 |

“

[1] HL L 158., 2004.4.30., 7.o. Helyesbített változat: HL L 229., 2004.6.29., 5. o.